Baqa’ biss l-aħħar ftit ġranet biex it-tesserati tal-Partit Nazzjonalista – membri tal-Konvenzjoni Ġenerali – jkunu jistgħu jiġbru d-dokument tal-vot biex jivvutaw fl-elezzjoni għall-Viċi Kapijiet tal-Partit Nazzjonalista. Id-dokumenti tal-vot jistgħu jinġabru llum it-Tlieta, għada l-Erbgħa u l-Ħamis minn dawn il-postijiet u fil-ħinijiet li ġejjin: It-Tlieta sas-6 ta’ filgħaxija mid-Dar Ċentrali, l-Erbgħa mid-9 ta’ filgħodu sat-8 ta’ filgħaxija mid-Dar Ċentrali u l-Ħamis mid-9 ta’ filgħodu sas-6 ta’ filgħaxija mid-Dar Ċentrali u mis-Subheadquarters Ta’ Sannat, Għawdex. Dan wara li l-Kummissjoni Elettorali ħabbret li għall-ġurnata tal-Erbgħa, id-Dar Ċentrali se tagħmel sagħtejn aktar miftuħa biex jinġabru d-dokumenti tal-vot. L-elezzjoni, imbagħad, issir is-Sibt li ġej mit-8 ta’ filgħodu sad-9 ta’ filgħaxija Malta – fid-Dar Ċentrali, fil-Każin tal-Partit Nazzjonalista Ħal Tarxien, u quddiem it-trade fair tan-Naxxar – u Għawdex f’Ta’ Sannat mit-8 ta’ filgħodu sas-7:30 ta’ fligħaxija. L-għadd isir kollu d-Dar Ċentrali s-Sibt filgħaxija. Il-media tal-Partit Nazzjonalista se tkun qed twasslilkom servizz speċjali bl-aħjar riżultati u reazzjonijiet.